"Μίλα για ένα όνειρο και κάν' το αληθινό"
Μπρους Σπρίνγκστιν, Badlands
Εμπνευσμένη από αληθινή ιστορία
Βόρειος Μ1 Λονδίνο Μ1
Λούτον Α505 ΑΘΛΙΟ
Σεπτέμβριος, 1980.
Με τον κολλητό μου τον Ματ γεννηθήκαμε την ίδια μέρα.
Του πήραν ολοκαίνουργιο ποδήλατο.
Είναι πολύ γρήγορο και από εμφάνιση σκίζει.
Εμένα μου πήραν έναν Κύβο του Ρούμπικ,
αλλά ο Ματ μού έδωσε ένα ημερολόγιο που δεν ήθελε
και θα γράφω μέσα κάθε μέρα.
Οι Ρώσοι έκλεισαν 363 μέρες στο Αφγανιστάν.
Αγαπημένο μου τραγούδι, Baggy Trousers από Madness.
Ματ, ανυπομονώ να πάμε στο Λονδίνο μαζί.
Δες πόσος κόσμος πάει.
Ναι. Ποιος θα έστριβε εδώ για να 'ρθει στο Λούτον;
-Πάμε. -Ναι.
Ανέβα.
-Ανέβηκες; -Ναι.
Φύγαμε.
Είναι τέλεια, Ματ!
Θα είμαστε κολλητοί για πάντα!
ΤΑ ΚΑΛΥΤΕΡΑ ΣΑΝΤΟΥΙΤΣ ΤΟΥ ΜΠΕΝΤΦΟΡΝΤΣΑΪΡ
7 Χρόνια Μετά
Κοτόπουλο με κάρυ την άλλη εβδομάδα.
Τέλεια. Ευχαριστώ. Τα λέμε μετά.
Ορίστε, Τζάβεντ.
Αντίο, τυριά και πίκλες. Τέλος η καλοκαιρινή μου δουλειά.
Ο Ψυχρός Πόλεμος μαίνεται.
Ο Ρίγκαν και η Θάτσερ παραμένουν στην κορυφή.
Αλλά εγώ ξέμεινα στο Λούτον, μαζί με το κοπάδι.
Χωρίς διασκέδαση, ελευθερία ή μέλλον,
επειδή το Λούτον θεωρείται βρισιά.
ΚΕΦΑΛΙΚΟΣ ΦΟΡΟΣ ΑΠΟ ΤΟ 1990
ΛΟΥΤΟΝ
Πορεία για τα Εργατικά
Διεκδικήστε το Δικαίωμα στην Εργασία
Ματ.
Τζέι! Βλακόμουτρο.
-Πώς ήταν η Ίμπιζα; -Τζάμι, φίλε.
Εκεί γνώρισα την Έμμα απ' το Σεντ Όλμπανς.
-Δουλεύει στο HMV. -Τι λέει;
Τι λέει;
Μόλις σχόλασα απ' τη δουλειά. Γράφω ένα τραγούδι για την μπάντα σου.
Για τον Ψυχρό Πόλεμο.
Ο Τζάβεντ γράφει συνέχεια, ημερολόγια, ποιήματα.
Έγραψε ένα για την Μπο Ντέρεκ κάποτε και της το έστειλε.
Έγραψα και τις καλύτερες εργασίες σου.
-Το θυμάσαι; -Ναι.
Οι Pet Shop Boys έχουν τη μεγαλύτερη επιτυχία φέτος.
Σου το είπα, φίλε. Το συνθεσάιζερ είναι το μέλλον.
Τέλος πάντων, χρόνια πολλά, φίλε.
Το πήρα απ' το αεροδρόμιο.
Ένα σύμβολο γονιμότητας από τις Βαλεαρίδες.
Ευχαριστώ.
Ίσως σε βοηθήσει να βρεις κανένα γκομενάκι μια μέρα.
Δεν είχε ποτέ κοπέλα, οπότε...
Πάει κόντρα στη θρησκεία σου;
Όχι. Ευχαριστώ, Ματ.
-Τα λέμε μετά, φίλε. -Τα λέμε.
Αυτός χάνει.
Μα τι κάνουν;
Πώς κάνεις παρέα μ' αυτόν;
Δεν ντρέπεται καθόλου.
Δεν έφυγα από το Μπέρι Παρκ για να βλέπω τέτοια.
Να του πεις ότι είναι πολύ κακό αυτό.
Πολύ κακή συμπεριφορά σε μια καλή γειτονιά.
Μπαμπά, είναι Άγγλος.
Έρχεται η αδερφή σου. Βγάλε τα ψώνια απ' το αμάξι.
Γύρισε ο Ματ, βλέπω.
Να με βασανίσει με την τέλεια ζωή του.
Έμπαινε, γιε μου!
Ποιος είναι αυτός;
Όλα καλά, Τζέι; Εγώ του έμαθα όσα ξέρει.
Όλα τα κόλπα.
Χαίρω πολύ, Πριγκίπισσα Έμμα.
Ορίστε, γλυκιά μου.
Δεκαεννιά λίρες και πενήντα πένες.
Θα σου φέρω άλλα 30 φορέματα αύριο το πρωί.
Τυχερή που έχεις οικογένεια που βοηθά.
Κοίτα εδώ. Τα δικά μου παιδιά έχουν το σπίτι σαν ξενοδοχείο.
Ένα θα σου πω,
κάτι καλό έκανες για να βγουν έτσι.
-Γεια, γλυκιά μου. -Στο καλό.
Τζάβεντ.
3 Σεπτεμβρίου, 1987.
Ο μπαμπάς μου έχει μείνει σε άλλον αιώνα.
Μου φέρεται λες και είμαι έξι, όχι 16.
Τζάβεντ, γιε μου, έλα!
Είμαστε έτοιμοι για το πάρτι σου!
Έρχεται.
Χρόνια πολλά.
Ώρα να ευπρεπιστείς. Δεν είσαι παιδί πια, Τζάβεντ.
ΓΡΑΒΑΤΑ ΚΑΙ ΠΟΣΕΤ
Ευχαριστώ, ξαδέρφη.
Όχι ξαδέρφη. Αδερφή.
Ελάτε, ας ανάψουμε τα κεριά.
Γιασμίν, φωτογραφία.
Χαμογελάστε.
Κάνε ευχή, γιε μου.
Να βγάλω πολλά λεφτά, να φιλήσω μια κοπέλα, να φύγω απ' αυτό το αχούρι.
Υποτίθεται ότι θα έγραφες κάτι ποπ.
Ποιος γράφει τραγούδια για τον πυρηνικό πόλεμο και τη Θάτσερ;
Γράφεις για καταθλιπτικά πράγματα,
όπως ότι είσαι απένταρος ή ότι δεν μπορείς να δεις το Ρόκι.
Δεν ισχύει αυτό. Γράφω για πολιτικά θέματα, "Ριγκανόμικς"...
Τζάβεντ, πέρασες τέσσερα χρόνια
να γκρινιάζεις για τον μπαμπά σου
που δεν σε άφηνε να πάρεις Acorn Electron με 32άρα RAM.
Είχε και 32άρα ROM.
Δεν μπορώ να τραγουδώ για σένα και τον μπαμπά σου, σωστά;
Αυτός θέλει να δώσεις εξετάσεις;
Όχι, για μένα το κάνω. Θέλω να σπουδάσω.
Αν τα πάω καλά, θα μπω στο πανεπιστήμιο.
Μόνο έτσι θα φύγω από δω, φίλε.
Είναι 4:00 π.μ. στη Νέα Υόρκη, 4:00 μ.μ. στο Τόκιο και 9:00 π.μ. στο Λούτον.
Κι εσείς ακούτε το Radio LUVIC,
τον επίσημο ραδιοφωνικό σταθμό του σχολείου του Λούτον.
Είμαι ο Κόλιν Χαντ, ο άνθρωπος πίσω απ' τα τραγούδια,
με το πρώτο μάθημα της νέας χρονιάς
που έχει θέμα: Σπουδή στον Έρωτα.
Πρώτη μέρα. Ξεκινάς απ' την κορυφή και μένεις εκεί.
Να μελετάς πολύ, για να μη δουλέψεις σε εργοστάσιο σαν εμένα μια ζωή.
Ναι, μπαμπά.
Αν θες να πετύχεις, βρες τους Εβραίους στην τάξη σου.
Κάνε ό,τι κάνουν. Είναι πολύ πετυχημένοι άνθρωποι.
Λίγο ρατσιστικό αυτό.
Είναι η αλήθεια.
Ήρθες εδώ για να μελετάς, εντάξει;
Θα σου βρω γυναίκα όταν έρθει η ώρα. Άσ' το πάνω μου.
Και μην ξεχνάς, μακριά απ' τα κορίτσια! Ακολούθα τους Εβραίους!
Καλωσόρισες Τάξη του '87!
ΣΧΟΛΙΚΗ ΕΦΗΜΕΡΙΔΑ
Λυπάμαι πολύ. Το έσπασα;
-Ποιος είναι αυτός; -Το Αφεντικό.
Ποιο αφεντικό;
Το αφεντικό όλων μας.
ΚΥΡΙΑ ΚΛΕΪ
ΓΙΑΤΙ ΕΙΣΤΕ ΕΔΩ;
Μπήκαν όλοι;
Είμαι η κυρία Κλέι και θέλω να μάθω γιατί είστε εδώ.
-Κανείς; -Για να περάσω τις εξετάσεις.
Χάρη στη Θάτσερ,
ακόμα κι αν περάσετε και πάρετε πτυχίο,
δεν θα κάνετε και πολλά.
Γι' αυτό, σ' αυτό το μάθημα
θέλω να δω πού βρίσκεστε και τι σκέφτεστε.
Οι συγγραφείς που θα μελετήσουμε φέτος είναι αθάνατοι.
Η θεματολογία τους, παγκόσμια. Σαίξπηρ, Ντίκενς, Γουλφ.
Ποιος από εσάς θέλει να ζήσει για πάντα, όπως αυτοί;
Ποιος θέλει να γίνει συγγραφέας;
-Κυρία Κλέι; -Ναι...
Ελάιζα.
Ο συγγραφέας δεν πρέπει να κάνει τη διαφορά; Ν' αλλάξει τον κόσμο;
Ναι, είναι μια αρχή. Αυτοί που θαυμάζω εγώ κάνουν τη διαφορά.
Λένε στον κόσμο κάτι που πρέπει ν' ακούσει.
Πώς είπαμε ότι σε λένε;
Τζάβεντ.
Τζάβεντ, σήκωσες το χέρι σου πριν και το κατέβασες.
Κυρία Κλέι, γράφω ποιήματα κι ένα ημερολόγιο από τα δέκα μου.
Αλλά δεν έχει μεγάλο ενδιαφέρον.
Τότε γιατί το κάνεις;
Δεν ξέρω.
Ξετυλίγω τις σκέψεις μου, μάλλον.
Βλέπετε, στο σπίτι μου, μόνο ο μπαμπάς μπορεί να έχει άποψη.
-Τι θα ήθελες, καλέ μου; -Πατάτες και φασόλια.
Δεν υπάρχει αυτό το μέρος.
Τα Ηνωμένα Έθνη των συναρπαστικών ανθρώπων.
Γκοθάδες, παρεάκια αλά Salt-N-Pepa,
αγόρια σαν τους Wham!, κορίτσια σαν τις Bananarama, και...
μετά είναι η Ελάιζα, έξυπνη, τσαχπίνα,
και δίνει μάχη για τη λευτεριά του Νέλσον Μαντέλα.
Και μετά είμαι κι εγώ
που δεν ανήκω πουθενά.
Μπιλάλ Χωρίς-Φίλους.
Πώς πάει;
Τι γράφεις;
-Τίποτα. -Εργασία;
Από τώρα; Σπασίκλας είσαι;
Όχι, ημερολόγιο είναι.
Πες μου για το Αφεντικό, λοιπόν.
Ο Μπρους είναι η ανοιχτή γραμμή με κάθε τι αληθινό σ' αυτόν τον κόσμο.
Με δουλεύεις;
Τι ξέρει αυτός για τον κόσμο μας;
ΜΠΡΟΥΣ ΣΠΡΙΝΓΚΣΤΙΝ
Τις κασέτες και τα μάτια σου.
Θα με ευχαριστήσεις μετά.
ΕΞΩ ΟΙ ΠΑΚΙ
Σήμερα, με έφτυσε ένας τύπος,
αφού έγραψε τις βρομιές του στον τοίχο.
Αυτήν τη φορά προσπάθησα να μην τρέξω.
Αυτήν τη φορά προσπάθησα να σταθώ στο ύψος μου και να πω:
"Δεν φοβάμαι, ανόητε καραγκιόζη. Δεν είσαι καλύτερος από μένα.
Κι εγώ ζω σ' αυτήν την πόλη".
Ορθώστε ανάστημα. Γιατί το βάζετε στα πόδια;
Αντιμετωπίστε τα αποβράσματα του Εθνικού Μετώπου. Είστε καλύτεροι.
-Πού είναι ο Ματ; -Έχει λίγη δουλειά.
Έμμα! Γιατί ανοίγεις την πόρτα φορώντας μόνο αυτό;
-Όλα καλά, φίλε; -Ναι.
Έφερες τους στίχους;
Αυτό πέρασα να σου πω. Το δουλεύω.
Θα έρθεις στο πάρτι μου απόψε;
-Ναι, φυσικά. -Ωραία.
Θα έρθουν οι φίλες της Έμμα,
και ξέρω μία που θα ήταν ιδανική για σένα.
-Δεν είναι δύσκολη. -Αλήθεια;
Ναι.
Ευχαριστώ. Υπόσχομαι να έρθω αυτήν τη φορά.
Πόσες φορές πρέπει να σου το πω;
Οι Πακιστανοί δεν πάνε σε πάρτι.
Νόμιζα ότι ήμουν Βρετανός.
Δεν ξέρεις αυτήν τη χώρα όπως εγώ.
Θυμάσαι τον Ίνοχ Πάουελ;
Δεν θα σε δεχτούν ποτέ, γιε μου.
Ο Ματ με δέχεται.
Άκουσέ με. Είσαι πολύ τυχερός.
Πάντα θα είσαι Πακιστανός.
Δεν θα γίνεις ποτέ Βρετανός.
-Περίμενε. -Πάλι;
Περίμενε τη μαμά σου.
Με το τρία. Ένα, δύο, τρία, σπρώξτε!
Ωραία, όλοι πίσω τώρα!
Ωραία, ένα, δύο, τρία, σπρώξτε!
Πάμε!
Ελάτε, μπείτε μέσα! Πάμε!
Ωραία γειτονιά, κύριε Σαχ.
Είμαστε οι πρώτοι Πακιστανοί σ' αυτόν τον δρόμο.
Θυμάσαι όταν ήρθαμε τη δεκαετία του '70;
Το Λούτον ήταν καλή πόλη τότε.
Σήμερα είναι γεμάτη Πακιστανούς.
Θέλω τη βοήθειά σου πάλι για να πάρω κι άλλο δάνειο.
Δίπλα σ' εσάς είναι;
Για τον μεγάλο μου γιο. Παντρεύεται σε λίγο.
Συγχαρητήρια.
Δεν το ξέρει ακόμα.
Αλλά είναι καλό παιδί, κάνει ό,τι του λέω.
-Πάμε στο σπίτι των Πάκι. -Ευχαριστώ.
-Τι κάνεις; -Τα τσίσα του.
Βάλε στόχο τη μοκέτα.
-Χούλιγκαν. -Παράδοση ούρων.
Κατουράμε τους Πάκι!
-Τι γίνεται εδώ; -Τσίσα, στη μοκέτα μου.
Καθάρισέ το γρήγορα, άντε.
-Σε παρακαλώ. -Παίζουν τα παιδάκια.
Βρομεροί Πάκι!
Δεν πειράζει. Γι' αυτό έχουμε το πλαστικό εδώ.
Σου καθάρισα το πάτωμα.
Μην πάνε στη μοκέτα τα ούρα.
Πάκι!
Τζάβεντ.
Γ
Δεν το περίμενες;
Είναι η τρίτη σου εργασία για μένα.
-Καταλαβαίνω ότι... -Γράφω και ποιήματα, κυρία.
Νόμιζα ότι κατάλαβα την εργασία.
Το κομμάτι με τον Ινδό στρατιώτη που νοσταλγεί το σπίτι
και μαγειρεύει στα χαρακώματα,
ήταν συγκλονιστικό.
Αυτή ήταν η φωνή σου.
Ήθελα κι άλλο.
Πες μου για τα ποιήματά σου.
-Είναι χάλια. -Ναι, αλλά είναι δικά σου.
Κι αν συνεχίσεις, μία μέρα ίσως να μην τα βρεις τόσο χάλια.
Θέλω να γράψω για την εφημερίδα.
Δεν ψάχνουμε αρθρογράφους για την ώρα.
Μ' αρέσει να γράφω και θέλω να μάθω. Μπορώ να σου δείξω τη δουλειά μου.
Άσ' το καλύτερα.
-Να σου δείξω τα ποιήματά μου; -Δεν θέλω να τα διαβάσω.
Κόρη μου, είμαι πολύ χαρούμενη. Βρήκαν αγόρι.
Και δεν είναι οδηγός ταξί;
Όχι. Είναι πτυχιούχος. Με μεταπτυχιακό απ' το Ραουαλπίντι.
Θέλω χρόνο...
Η Vauxhall Motors καταργεί χίλια πόστα.
Προσπαθούν να μειώσουν τα λειτουργικά τους κόστη.
Οι περικοπές θα γίνουν στα εργοστάσια του Λούτον και του Έλεσμιρ Πορτ.
Η εταιρεία λέει ότι
η πρόωρη συνταξιοδότηση εργατών άνω των 55
θα φέρει το εργατικό δυναμικό των 12.500
στον επιθυμητό αριθμό,
αλλά τα σωματεία θεωρούν ότι ίσως χρειαστούν κι άλλες περικοπές.
Η Vauxhall, η θυγατρική
της General Motors σ' αυτήν τη χώρα...
Τι λένε;
Η Vauxhall θ' απολύσει το μισό εργατικό δυναμικό. Τη δουλειά του μπαμπά.
Όχι, γιε μου. Είναι 16 χρόνια εκεί.
Με διπλοβάρδιες, νυχτερινά, ό,τι ζητούσαν.
Στους 50 ενήλικες μόνο οι τέσσερις έχουν δουλειά.
Ο μέσος χρόνος ανεργίας είναι εννέα χρόνια.
Η Vauxhall ξεφορτώθηκε τον μπαμπά σαν παλιό, άχρηστο κινητήρα.
Πες μου.
Αγαπητή General Motors. Θα σας μιλήσω εκ βαθέων.
Στερήσατε απ' τον μπαμπά μου τη δουλειά και διαλύσατε το σπίτι μας.
Πρέπει να σταματήσω να διαβάζω
και η μαμά θα δουλεύει πιο γρήγορα.
Η ζωή μου τώρα είναι σκέτη καταστροφή.
Θέλω να δραπετεύσω απ' αυτήν την καταθλιπτική πόλη.
Τόσο σπουδαίο είναι;
Πόσο άχρηστος είμαι, που κάθομαι εδώ και προσπαθώ να φτιάξω ρίμες;
Νωρίτερα σήμερα μια γυναίκα κάλεσε το BBC
και είπε ότι άκουσε πως πλησιάζει τυφώνας.
Αν παρακολουθείτε, μην ανησυχείτε, δεν ισχύει.
Παρ' όλα αυτά, θα έχουμε αρκετούς ανέμους.
Είσαι εντάξει, Τζέι;
Τι θ' απογίνουμε;
Τζάβεντ;
Δεν ξέρω, αλλά οι αράδες μου δεν βοηθούν κανέναν.
Μην το λες αυτό.
Εσύ κι εγώ, Σάζια, γεννηθήκαμε σε λάθος στιγμή,
σε λάθος πόλη, σε λάθος οικογένεια.
τόσο κουρασμένος
μπουχτισμένος
βοήθεια
βλέπω όλο και πιο καθαρά
το μέσα μου τραντάζει
στον καθρέφτη κοιτάζω
ρούχα μαλλιά πρόσωπο αλλάζω
δεν πάω
παρακάτω
σ' αυτό το αχούρι έπιασα πάτο
κάτι θα γίνεται κάπου
δεν ανάβει έτσι η φωτιά
σπίθα θέλει η φωτιά
Τρελάθηκες;
Κλείσε το παράθυρο. Πάγωσε όλο το σπίτι τώρα.
Άκου τη δική μας μουσική
προτού θολώσεις το μυαλό σου και μισήσεις τον εαυτό σου.
άπραγος μεγαλώνεις
κορόιδο
αυτό είμαι
να βγάλω τον κόσμο από πάνω μου
χαμένος βγαίνω εγώ
στους δρόμους αυτής της πόλης
θα σε τεμαχίσουν
ΜΩΡΟ ΜΟΥ
λιμοκτονώ απόψε
πεθαίνω για λίγη δράση
Να Γράψω Βιβλίο
έκανα ό,τι μπορούσα
Εκραγώ την πόλη να ΔΙΑΛΥΣΩ.
μ' ένα μαχαίρι
ΚΟΒΩ τον πόνο απ' την καρδιά.
τα σκυλιά στους δρόμους ΑΛΥΧΤΟΥΝ
κατανοούν
ΠΑΡΩ μια στιγμή στα ΧΕΡΙΑ μου
δεν είμαι παιδί
ΟΧΙ είμαι άντρας...
και ΠΙΣΤΕΥΩ στη Γη της Επαγγελίας
τα σκυλιά στους δρόμους ΑΛΥΧΤΟΥΝ
κατανοούν
ΠΑΡΩ μια στιγμή στα ΧΕΡΙΑ μου.
δεν είμαι παιδί
ΟΧΙ είμαι άντρας...
και ΠΙΣΤΕΥΩ στη
"Παρω μια στιγμή στα χερια μου...
"...οχι είμαι άντρας...
"...και πιστευω στη γη της επαγγελίας!"
Τα ποιήματά μου.
Από τα σκουπίδια τα ψάρεψες;
Τα πέταξα χθες βράδυ.
Μετά όμως άλλαξα γνώμη.
Δεν είναι τέλεια, αλλά είναι δικά μου.
Ρουπς!
Ρουπς. Τα άκουσα όλα.
Και τις δύο κασέτες.
Ένιωσα κάτι μέσα μου, σου λέω.
Λες κι ο Μπρους ξέρει όλα όσα έχω αισθανθεί,
όσα θέλησα ποτέ.
Δηλαδή, "Είναι φορές που η κούραση μ' αποτελειώνει, θέλω να εκραγώ.
Να εκραγώ και την πόλη αυτή να διαλύσω.
Μ' ένα μαχαίρι Ν' αφαιρέσω τον πόνο απ' την καρδιά".
Δεν ήξερα ότι το κάνει αυτό η μουσική.
Δηλαδή, "Είναι ψέμα τ' όνειρο αν δεν βγει αληθινό;
Ή μήπως κάτι χειρότερο;"
Συγχαρητήρια. Μπήκες στον κόσμο του Μπρους.
Η πρώτη φορά δεν ξεχνιέται.
Έγραψα κάτι.
Σου το ζήτησα;
Έπρεπε. Είναι για τη μουσική.
-Κριτική δίσκου. -Σχεδόν. Θα το διαβάσεις;
"Μια πόλη γεμάτη ρεμάλια, την κάνω για να βγω νικητής.
Thunder Road. Σπρίνγκστιν".
Κανείς δεν ακούει πια Σπρίνγκστιν. Είναι παρελθόν.
Μπορείς να το διαβάσεις; Σε παρακαλώ.
Τζάβεντ.
Με απογοήτευσες πολύ.
Δεν σας άρεσαν τα ποιήματα.
Δεν μου άρεσε που τα πέταξες πριν τα διαβάσει κάποιος.
-Τα διαβάσατε; -Ένα ένα.
-Ακόμα και το Λούτον Θεωρείται Βρισιά; -Ναι.
Και μου 'ρχονται κάμποσες ακόμα βρισιές για το Λούτον.
Μα το θέμα είναι ότι ο λόγος είναι ευθύς, ξεχωρίζει.
Είναι υποχρέωσή σου
να δώσεις βήμα σ' αυτήν την αόρατη, ανύπαρκτη φωνή.
Εσείς είστε καθηγήτριά μου.
Θα ενδιαφερθεί κανείς άλλος;
-Εγώ. -Είδες;
Σταμάτα ν' αμφιβάλλεις. Συνέχισε να γράφεις.
Ο μπαμπάς μου δεν ξέρει ότι κάνω φιλολογία.
Νομίζει ότι κάνω Οικονομικά.
Σημασία έχει τι θες εσύ.
Έχεις ένα χάρισμα, Τζάβεντ.
Μπορείς να γίνεις συγγραφέας αν το κυνηγήσεις.
Αλήθεια; Εγώ;
Ο Μπρους Σπρίνγκστιν δεν είναι μια ρομαντική φιγούρα
που τραγουδάει για ρομαντικά πράγματα.
Είναι ένα ντόπιο παιδί, κι αυτά που πραγματεύεται
είναι πράγματα που γνωρίζει καλά.
-Είναι ένας από εμάς. -Κομμάτι του Νιου Τζέρσεϊ.
Τον αποκαλούμε Αφεντικό και είναι Αφεντικό.
Υπήρχε μεγάλος ενθουσιασμός για το Born to Run, ας πούμε.
Οι στίχοι φαίνεται να μιλούν
για πιο ζοφερά ζητήματα.
Τελευταία προσπαθώ κυρίως
να το περιορίσω σ' αυτό που αισθάνομαι.
Στα μέτρα της ζωής.
Η αδερφή μου παντρεύτηκε πολύ νέα.
Ο γαμπρός μου ήταν οικοδόμος
αλλά μετά η οικοδομή έπεσε
λόγω της ύφεσης.
Πέρασαν πολύ δύσκολα.
Και είχαν δυο παιδιά. Δεν ήταν εύκολο.
Αν είχα ήρωες τώρα, θα ήταν σαν αυτούς,
ή σαν τους ανθρώπους που δουλεύουν γι' αυτόν τον κόσμο.
Αυτό είναι για τον γαμπρό μου και την αδερφή μου.
-Ποιος ήταν στην τηλεόραση; -Κανείς.
-Ο Μπρους Σπρίνγκστιν. -Σπρίνγκστιν; Εβραίος;
Εβραίος; Όχι.
Αμερικάνος είναι.
Ετοίμασες την επιστολή για τον κο Σαχ;
Θα την ετοιμάσω.
Γεια σας. Μπορώ να βοηθήσω;
Αν είναι για τη ραπτομηχανή της γυναίκας μου,
πρέπει να εκτιμήσετε το ότι δουλεύουμε διπλά
για να τα βγάλουμε πέρα.
Γι' αυτό ήρθα.
"Όχι Άλλο Χάλι, Εθνικιστή Ρεμάλι
του Τζάβεντ Καν;"
Κύριε Έβανς, ο γιος μου αρέσκεται να γράφει.
Δεν ήθελε να σας προσβάλει. Είμαι βέβαιος.
Τζάβεντ, ζήτα συγγνώμη.
Πριν από 48 χρόνια, όρμησα στον πόλεμο με τους φίλους μου
ενάντια στους άντρες με τις σβάστικες.
Σήμερα, βλέπω σβάστικες στους νέους στους δρόμους του Λούτον.
Ήταν πολύ θαρραλέο ποίημα, νεαρέ.
Να γράψεις κι άλλα, ν' ακουστεί το μήνυμά σου.
Ρεμάλια Εθνικιστές, όντως.
Απίστευτο. Του άρεσε το ποίημά μου.
Γιατί γράφεις βλακείες;
Συγγνώμη;
Το διάβασες;
-Ναι. -Και;
Δεν τη λες και κριτική, έτσι;
Ήταν χίλιες λέξεις απόλυτης αποθέωσης.
Σίγουρα μπορώ και καλύτερα.
Απλώστε τα όμορφα.
Είσαι Μουσουλμάνος, σωστά;
-Ναι. -Ένας Πακιστανός που ακούει Σπρίνγκστιν;
Αυτό κι αν έχει ζουμί.
Βελτίωσε την αρχή και θα το δημοσιεύσω.
Ναι!
Δεκατρία δέματα. Σύνολο 130.
Πενήντα πένες έκαστο. Σου χρωστάω 65 λίρες.
Υπέροχα. Τα ίδια την άλλη εβδομάδα;
Η γυναίκα μου θέλει 20 δέματα.
Είναι παραπάνω από τα διπλάσια της προηγούμενης εβδομάδας.
Τα είκοσι είναι πολλά.
Γιασμίν, Τζάβεντ, βοηθήστε την.
Έλεος.
Δεν είναι τίποτα 20 δέματα.
Θα βοηθήσουμε όλοι. Η Γιασμίν, τα παιδιά, εγώ.
Η Γιασμίν δουλεύει. Ο Τζάβεντ και η Σάζια έχουν διαβάσματα.
Δουλεύω μέχρι τη μία το πρωί. Πάει πολύ.
Ρεύμα. Τηλέφωνο. Φόροι. Πετρέλαιο.
Η Γιασμίν παντρεύεται. Σε λίγο και η Σάζια. Χρειαζόμαστε λεφτά.
Και όλα αυτά που κάνεις για να βοηθήσεις στο τζαμί;
Γιατί δεν ζητάς να σε πληρώνουν;
Δεν μπορώ.
Ψάχνεις σπίτια που δεν μπορείς ν' αγοράσεις,
ρυθμίζεις τα δάνεια φίλων.
Και τι βγάζεις απ' αυτό;
Τι θα έλεγε ο κόσμος αν νόμιζε ότι το κάνω για τα λεφτά;
Ορίστε.
Λοιπόν, τι κάνουμε;
Είκοσι, λοιπόν.
Πάω να φέρω άλλα επτά, ναι;
Τζάβεντ.
Είσαι ο μόνος μου γιος.
Πρέπει να κάνεις κι άλλα.
Μα δεν υπάρχουν δουλειές.
Θέλει προσπάθεια, γιε μου.
Τ' όνειρό μου ήταν να έρθω και να εργαστώ σκληρά για εσάς.
Δεν θα το βάλουμε κάτω τώρα.
Λυπάμαι, αφεντικό, δεν θα ξαναγίνει.
Μην το ξανακάνεις.
Υπάρχει καμιά δουλειά;
Ούτε σαββατοκύριακο, ούτε ημιαπασχόληση, τίποτα.
ΑΝΕΡΓΟΙ ΠΑΝΩ ΑΠΟ ΤΡΙΑ ΕΚΑΤΟΜΜΥΡΙΑ
-Λυπάμαι. Εντάξει; -Ναι.
Βρήκες καμιά κοπέλα τελικά;
-Τι θα τα κάνεις αυτά; -Χάρισμά σου.
Ειδικές Προσφορές
Δοκίμασε τις τηλεπωλήσεις.
Είσαι όποιος θες εκεί.
Δεν ξέρουν ποιος είσαι.
Θα δοκιμάσω τα πάντα. Ο μπαμπάς χρειάζεται λεφτά.
Ξέρετε τι θέλετε;
-Τσάι. -Πώς το πίνεις;
Γλυκό, σαν τα κορίτσια μου.
Ξέρεις τι βοήθησε τον Μπρους σ' αυτήν τη σκατοζωή;
Τα κορίτσια.
-Ήταν η σωτηρία του. -Ναι.
Όλοι χρειαζόμαστε τέτοια σωτηρία.
Μακάρι να έγραφα για εκείνα όπως ο Μπρους.
Η ζωή δεν είναι τραγούδι του Σπρίνγκστιν.
Αν μας κάτσει καμία σαν τον Τσουμπάκα,
τη βάψαμε, κατάλαβες;
Σου πήρα αυτό.
Εμπρός. Κουνηθείτε.
Έχει πολλές άδειες θέσεις.
Αυτό είναι το τραπέζι μας.
Ή πρέπει να σας μεταφέρουμε, Πάκι;
Σηκωθείτε.
-Εμπρός. -Φεύγετε.
Σβέλτα.
-Έτσι μπράβο. -Να 'σαι καλά. Δρόμο.
Όχι, φίλε. Πιο πέρα λίγο, εντάξει;
Ακόμα σε μυρίζω από δω.
Εμπρός, κουνηθείτε. Σβέλτα. Ευχαριστώ.
Έπρεπε να πεις κάτι.
Δεν γίνεται να το ανεχόμαστε.
Πού είναι η κασέτα;
-Δεν με νοιάζει αν το 'χω ξαναπεί. -Συνέχισε, φίλε.
Τι κάνεις, ρε φίλε;
Είναι κάποια ξεχωριστή ταινία με Πάκι;
Είναι η καλύτερη ταινία με Πάκι;
-Δώσ' τη μου. -Μπρους Σπρίνγκστιν;
Δεν μοιάζει με Πάκι αυτός.
Όσοι έχουν αντίληψη
Αντίληψη βαθιά
Έχει τη φινέτσα της Λαίδης Νταϊάνα
και τον γήινο αισθησιασμό της Τίνα Τέρνερ.
Δεν είναι πολλές αυτές...
Πήγα σε κάθε μαγαζί του Άρντεϊλ.
Θα μου δώσει ο μπαμπάς σου δουλειά;
-Δεν θα τα παρατήσεις, έτσι; -Με τίποτα.
Αλλά ο μπαμπάς μου απολύθηκε.
Μπαμπά, ο Τζέι ψάχνει να δουλέψει τα Σάββατα.
-Θα τον βοηθήσεις; -Λυπάμαι. Έχει πέσει η δουλειά.
Θα κάνω τα πάντα. Κούτες, κρέμασμα ρούχων, καθάρισμα.
Είμαι απεγνωσμένος.
Καλά, ξεκινάς το Σάββατο, αλλά δεν θα σου δίνω πολλά.
Τι κρατάς;
Αυτός ο τύπος είναι απίστευτος.
Δεν έχετε ξανακούσει τέτοιους στίχους.
Ο Μπίλι Τζόελ είναι;
Ο Μπίλι Τζόελ; Βρε ζώον, ο Μπρους είναι.
Δώσε σωστές βάσεις στα παιδιά σου, Τζέι.
Ήμουν εκεί, γιε μου. Το 1981, στο Γουέμπλεϊ.
Σειρά Τ. Στο River Tour.
Μη μου γράψεις τέτοια τραγούδια. Είναι πολύ...
Παλιάς σχολής;
Όχι, αμερικάνικα.
Δεν μπορώ ν' αρχίσω τα...
Born in the USA, με λωρίδες, αστεράκια και μπούρδες.
Απορώ μ' εσένα, βασικά.
Πάντως, αυτό το τραγούδι είναι για τους βετεράνους του Βιετνάμ
στους οποίους φέρθηκαν φρικτά όταν γύρισαν.
Πες του τα, γιε μου.
Ναι;
-Σου την έφερα. -Τα λέμε.
Το Σάββατο, φίλε.
Έλα, φίλε. Τι κάνεις;
Δεν σοβαρολογείς, μεγάλε.
Δεν θα πουλήσεις έτσι ρούχα, ντυμένος σαν εκείνον.
Τι είναι αυτό;
-Φυλλάδιο πανεπιστημίου. -Στο Μάντσεστερ.
Έχει φανταστικό τμήμα φιλολογίας και δημιουργικής γραφής.
Θα το κάνω. Θα γίνω συγγραφέας.
Ο μπαμπάς σου δεν σ' αφήνει να διασχίσεις τον δρόμο
για να έρθεις στο πάρτι μου.
Ξέρεις ότι το Μάντσεστερ είναι 320 χιλιόμετρα μακριά;
"Μια μέρα, φίλε, δεν ξέρω πότε
Θα πάμε σ' εκείνο το μέρος Που θέλουμε πολύ να πάμε,
Θα περπατήσουμε στον ήλιο.
Μα μέχρι τότε, αδέσποτοι σαν εμάς,
Μωρό μου, είμαστε γεννημένοι για να τρέχουμε".
Εσύ το έγραψες αυτό;
Σου είπα ότι γράφεις βλακείες.
Ούτε ρίμα δεν έκανε.
-Θέλετε αναμνηστικό; -Φανταστικό.
Παίζουμε την Παρασκευή.
Κράτα λίγο αυτό, Τζέι.
-Να σας δώσω ένα φυλλάδιο; -Τζέι.
Λευτεριά στον Νέλσον Μαντέλα.
Τζάβεντ. Ξύπνα, φίλε.
Μόλις το κρεμάσεις
φρόντισε να μην τσακίζει
για να μπορεί να το δοκιμάσει ο κόσμος.
Κοίτα εδώ ποιότητα. Πόσο όμορφο είναι.
Θέλετε ένα φυλλάδιο;
Παίζουν οι μπάντες του Red Wedge την Παρασκευή.
Τζάβεντ.
Αυτό θα πει πραγματική μουσική,
όχι τις μαλακίες που ακούει ο γιος μου στο δωμάτιό του.
Είσαι έξυπνο παιδί. Ξεστράβωσέ τον.
Δεν υπάρχει ελπίδα. Πιστεύει ότι το συνθεσάιζερ είναι το μέλλον.
Είναι όμορφος, αλλά δυστυχής. Κοίτα τον.
Αρχίσαμε.
Μην κάνεις μούτρα, γιε μου,
επειδή ο φίλος σου έχει γούστο στη μουσική.
Ευχαριστώ για την υποστήριξη, φίλε.
Άσ' τον, Τζέι. Μας περιμένουν πελάτες. Πάμε.
Λοιπόν, κυρίες μου...
Ματ.
Φύγε, Τζάβεντ. Μου την έδωσες άσχημα.
Ένα Εκτροχιασμένο Αμερικάνικο Όνειρο στο Λούτον
Τι είναι αυτές οι ανοησίες;
ΤΕΛΙΚΗ ΕΙΔΟΠΟΙΗΣΗ
Τι οικονομικά είναι αυτά;
Για τη μουσική βιομηχανία.
Γιατί ακούς μουσική όσο μελετάς; Δεν κάνει.
Ξέχασες γιατί θέλω να μορφωθείς;
Για ν' ανοίξει το μυαλό μου, να μάθω για τον κόσμο
και να κάνω τη διαφορά;
Όχι. Για να βρεις μια καλή δουλειά για να μην καταλήξεις οδηγός ταξί
όπως όλοι οι Πακιστανοί στην πόλη.
Από τότε που άρχισες ν' ακολουθείς αυτόν τον Αμερικάνο Εβραίο, έχεις αλλάξει.
-Δεν Εβραίος. -Ούτε Πακιστανός, όμως.
Υποσχέσου μου κάτι.
Θέλω να παρατήσεις όλες αυτές τις βλαστήμιες.
Κάν' το για μένα.
όλοι μυστικά κρατούν
Άκουσέ με, γιε μου.
κάτι τους κάνει να λυγούν
Δεν είμαι ο τυπικός Πακιστανός μπαμπάς που λέει ότι πρέπει να γίνεις γιατρός.
παλεύουν μια ζωή να μη μαθευτεί
Εγώ λέω δικηγόρος, λογιστής, μεσίτης.
το κουβαλούν όπου βρεθούν
Σου δίνω την ελευθερία, βλέπεις;
μέχρι που μια μέρα σπάνε τα δεσμά
σπάνε τα δεσμά
για να μην πνιγούν στα βαθιά
κανείς δεν ρωτά
στης πόλης τα σκοτεινά στενά
Συγχαρητήρια. Κοίτα, σε γράφει η εφημερίδα.
Το έγραψαν λάθος.
του Τζάρεντ Καν
Μπορείς να το κάνεις Τζάρεντ.
Θες να φάμε κάτι;
Δεν έχω δει άλλον με τόση αφοσίωση.
Πάντα σε βλέπω να μοιράζεις φυλλάδια.
Η κα Κλέι είχε δίκιο,
δύσκολα ενδιαφέρονται οι φοιτητές για τα πολιτικά.
Θα με βοηθήσεις μ' αυτά ή όχι;
Δεν θέλουμε να ξαναβγεί η μάγισσα και τέταρτη φορά.
Αν τα μοιράσω,
θα βγεις μαζί μου;
Ναι.
Αλλά... θα διαλέξω εγώ το μέρος.
Ρ-Α-Τ-Σ-Ι-Σ-Τ-Η
Φ-Α-Σ-Ι-Σ-Τ-Α
Δεν ήταν τέλεια; Μ' αρέσουν οι αντιφασιστικές συναυλίες.
Πώς και είσαι τόσο πολιτικοποιημένη;
-Απ' τους γονείς μου, μάλλον. -Ακτιβιστές είναι;
Όχι. Είναι προδότες των συντηρητικών του "δεν υπάρχει κοινωνία".
Και μετά παραπονιέμαι για τους δικούς μου.
Κάποιος στην οικογένεια πρέπει να έχει αρχές.
Ούτε εγώ τα πάω καλά με τον μπαμπά μου.
Με κανέναν στην οικογένεια, βασικά.
Μόνο με την αδερφή μου, τη Σάζια.
Είναι καλό να μην ταιριάζεις.
Αλλιώς δεν θα 'φευγες ποτέ.
Έκανα αίτηση στο Μάντσεστερ.
Λόγω των Smiths;
Επειδή είναι τέσσερις ώρες απ' το Λούτον.
Δεν ξέρω αν θα μπορέσω να πάω.
Ο μπαμπάς είναι άνεργος. Περιμένει δουλειά με το κοστούμι.
Νιώθω ότι είναι εγωιστικό να πάω στο πανεπιστήμιο
ενώ εκείνος θα παλεύει εδώ.
Δεν θα ζήσεις τη ζωή σου για εκείνον.
Δεν ξέρεις πολλούς Πακιστανούς, έτσι;
Μόνο για τους γονείς μας ζούμε.
Εσείς φεύγετε από το σπίτι σας.
Εμείς κάνουμε το αντίθετο.
Τώρα που το 'πα, πρέπει να φύγω.
Γεια.
Τελείωσε το πρώτο μας ραντεβού;
Δεν θέλω να φύγω.
Τι θα πει αυτό;
Μπρους Σπρίνγκστιν.
Ξέρεις ότι τον ακούει ο Ρόναλντ Ρίγκαν;
Είναι απίστευτος. Πολιτικοποιημένος, παθιασμένος.
Άκου τα λόγια μόνο.
Αν έβγαιναν τα όνειρα αληθινά Δεν θα 'ταν ωραία τελικά;
Μ' αυτό δεν είναι όνειρο Το αποψινό το ζούμε αληθινά
Κορίτσι μου, αφού το θες, πάρ' το Πλήρωσε το τίμημα
Μ' αρέσει.
Τι σημαίνει όμως;
Ότι θα μείνω.
Μωρό μου, πιάσε τα μαλλιά σου Μ' έναν φιόγκο μεγάλο και λευκό
Έλα να με βρεις στα λιβάδια Πίσω απ' το δυναμό
Ακούς τις φωνές τους Που λένε το αντίθετο απ' αυτό
Έκαναν τις επιλογές τους Και δεν έμαθαν απ' αυτό
Τι θα πει να κλέβεις Να εξαπατάς, να ψεύδεσαι
Πώς είναι να ζεις και να πεθαίνεις
"Στα όνειρά μου, σε κρατώ σφιχτά.
Είσαι ό,τι ήθελα ποτέ,
ένα θέαμα μαγικό.
Νιώθω το ρεύμα να με διαπερνά από τα πόδια μέχρι τα δάχτυλα,
Όταν προσπαθώ να φανταστώ ότι τα όμορφα χείλη σου φιλώ.
Δίνεις φως στη ζωή μου,
δώσε έναν λόγο στην ύπαρξή μου,
Μια λάμψη κεραυνού σε βραδινή καταιγίδα,
Μια ριπή ανέμου που με απογειώνει,
Μια θερινή ακτίδα που εκπέμπει θερμότητα.
Κάθε λεπτό μαζί σου είναι θεϊκό
Και με κάνει να πιστεύω ότι μπορεί μαζί μου να σ' έχω εγώ".
Τη φίλησες.
Τη φίλησες. Ναι!
Μα στάσου. Είναι φαν του Μπρους;
Όχι ακόμα, αλλά το παλεύω.
Υπάρχουν 600 άτομα σαν την Ελάιζα σ' αυτό το κολέγιο
που δεν ξέρουν τίποτα για τον αληθινό Μπρους.
Πρέπει να κάνουμε κάτι γι' αυτό. Έλα.
Θες ραδιοφωνική εκπομπή;
Ναι.
Έχουμε ασιατική εκπομπή ήδη...
Δεν θέλουμε ασιατική εκπομπή.
Επειδή είμαστε Πακιστανοί
νομίζεις ότι θέλουμε κι άλλα μπάνγκρα;
Τι θέλετε, δηλαδή;
Μια εκπομπή που θα παίζει μόνο Μπρους Σπρίνγκστιν.
Μόνο Σπρίνγκστιν; Αυτή είναι η ιδέα σας;
Ο Μπρους έχει πολλά να πει στους μαθητές του σχολείου.
Πώς θα ξέρουν ότι υπάρχει κάτι καλύτερο εκεί έξω,
αν δεν το ακούσουν;
Δείτε το ημερολόγιο εκεί πίσω, με τους Cutting Crew.
Βλέπετε τι χρονιά έχουμε;
Είναι 1987.
Πρέπει να παίζω μουσική με την οποία θα ταυτίζονται οι φοιτητές.
Όπως Bros και Curiosity.
Και ναι, ακόμα και Debbie Gibson.
Αλλά Σπρίνγκστιν ακούνε μόνο οι μπαμπάδες.
Όχι ο δικός μου.
-Όλα καλά; -Ναι.
Κέβιν, κάνε πιο πέρα.
-Γεια. -Γεια σου.
Μου άρεσε το πρωινό μου ποίημα.
Δεν μπορούσα να κοιμηθώ.
Άλλο ένα διαμάντι του Μπρους;
Όχι. Είναι δικό μου.
Για μένα το έγραψες;
Τζάβεντ, το άρθρο σου για το πόσο σε εμπνέει ο Σπρίνγκστιν...
Απόλυτη αποθέωση;
Ήταν προσωπικό, παθιασμένο.
Σε άκουγα να ουρλιάζεις μέσα απ' τη σελίδα.
Έχω μια φίλη στη Herald.
Μπορώ να την καλέσω,
να δω αν μπορείς να πας για πρακτική.
Λοιπόν, Ο Γυρισμός του Ντόπιου.
Ευσταθία Βάι: θύμα ή θύτης;
Τι γίνεται εδώ;
Πού ήσουν; Γιατί παίζει αυτό;
Τι κάνεις;
Φύγετε από δω! Έξω απ' το γήπεδό μου!
Ήρεμα.
ΕΠΙΣΗΜΗ ΔΙΑΔΗΛΩΣΗ
ΑΡΝΤΕΪΛ ΕΜΠΟΡΙΚΟ ΚΕΝΤΡΟ
Θα το πω στη μητέρα σου!
Βόρειος Μ1 Λονδίνο Μ1 Λούτον Α505
Φύγετε από δω.
Έντονο το κλίμα στο Μπέρι Παρκ
όπου μια κεφαλή γουρουνιού βρέθηκε κρεμασμένη σε τζαμί του Λούτον.
Μάρτυρες λένε πως δύο άντρες σκαρφάλωσαν στον μιναρέ το πρωί
για να βάλουν την κεφαλή πριν την πρωινή προσευχή.
Πρέπει να φύγω. Λυπάμαι.
...η αστυνομία κάνει ό,τι μπορεί για να τους στηρίξει
μετά απ' αυτό το σοκαριστικό συμβάν.
Το περιστατικό λαμβάνει χώρα την ίδια μέρα που οι Εθνικιστές
ανακοίνωσαν την πορεία τους στο Λούτον.
Δεν υπάρχει επιβεβαιωμένη ημερομηνία,
αλλά έχουν ανακληθεί όλες οι άδειες των αστυνομικών.
Ελπίζω να πεινάμε όλοι.
Δεν άλλαξε η Ελάιζα για το δείπνο, αλλά ας μην είμαι και άπληστη.
Μαμά, σταμάτα την γκρίνια.
Σκορδόψωμα.
-Υπέροχα. -Να 'μαστε.
-Ωραία. -Υπέροχα.
Πού να κάτσουμε, καλέ μου;
Λέω να καθίσω στην κεφαλή εδώ.
-Και, Φράνσις, εσύ εκεί. -Θα κάτσω εδώ.
Ναι, μπράβο. Κι εσείς πιάστε από μια πλευρά.
Κάθισε.
Θα βάλω το σκορδόψωμο...
-Στο τραπέζι. -...εδώ.
-Υπέροχα. -Χαίρομαι που σε γνωρίζω.
Η Ελάιζα δεν φέρνει εύκολα κόσμο.
Ναι, διαλέγει τα αγόρια
που θεωρεί ότι θα μας σοκάρουν περισσότερο.
Πολιτική.
Είναι προσωπικό θέμα για την Ελάιζα μας. Έτσι, πριγκίπισσα;
Το μόνο σοκαριστικό είναι ο φανατισμός σου
με όποιον δεν είναι λευκός, μεσοαστός και συντηρητικός.
Συγχώρεσε την Ελάιζα.
Είναι φορές που απορώ πώς βγάλαμε τέτοια υποδαυλίστρια.
Θυμάσαι εκείνον με το αϊλάινερ και τις μαργαρίτες;
-Θυμάσαι; -Ήθελε να γίνει Morrissey.
Μετά, ήταν ο έγχρωμος τύπος με τα ράστα.
Κανείς δεν λέει "έγχρωμος" πια.
Όχι;
Με την Ελάιζα, όσο πιο προκλητικός, τόσο καλύτερα.
Τι προκλητικό έχει ο Τζάβεντ;
Δεν πίνει. Είναι Μουσουλμάνος.
Δεν το επιτρέπει η θρησκεία τους.
Πιες λίγο και βλέπουμε.
Δεν θα το πούμε σε κανέναν. Ωραία.
Μπουκάρατε στον ραδιοφωνικό σταθμό
και βάλατε έναν δίσκο της αρεσκείας σας.
-Ζητάμε συγγνώμη. -Καταλαβαίνετε το πρόβλημά μου;
Μη μας αποβάλετε, σας παρακαλώ.
Πρέπει να δώσω εξετάσεις.
Ναι, ζητάμε συγγνώμη.
Επομένως, αυτό που θα κάνω...
θα μου δώσετε τον λόγο σας,
ότι δεν θα το ξανακάνετε,
και ελπίζω να τελειώσει εδώ αυτό.
Αυτό ήταν;
Βανδάλισαν το στούντιό μου. Γρατσούνισαν τον δίσκο της Tiffany.
Να χαρείς, Κόλιν. Της Tiffany;
Ακόμα κι εγώ ξέρω ότι δεν αξίζει.
Κινητό τηλέφωνο της Τζούντιθ Άντερσον;
Ωραία. Πηγαίνετε τώρα. Ναι, γεια σας.
Αυτό είναι το κινητό μου. Μπορείτε να καλέσετε στο σταθερό;
Αυτό είναι πολύ πιο ακριβό.
Μπρους.
ΚΟΣΜΗΜΑΤΟΠΩΛΕΙΟ
ΚΕΝΤΡΟ ΕΥΡΕΣΗΣ ΕΡΓΑΣΙΑΣ
Λυπάμαι, φίλε. Δεν έχω ψιλά.
ΥΠΟΥΡΓΕΙΟ ΥΓΕΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ
Μου πρόσφεραν δουλειά στη Herald για τις γιορτές.
Πόσα θα σου δώσουν;
Τίποτα. Είναι πρακτική.
Θέλουν να δουλέψεις χωρίς λεφτά;
Ο αρχισυντάκτης θεωρεί ότι έχω καλή πένα. Είναι μεγάλη ευκαιρία.
Πώς είναι μεγάλη ευκαιρία
αφού θα δουλεύεις χωρίς καθόλου λεφτά;
Μπαμπά, θέλω να γίνω συγγραφέας.
-Δεν είναι δουλειά αυτή. -Μπορεί να γίνει.
Πες μου έναν Πακιστανό συγγραφέα.
Αυτά είναι για Άγγλους με πλούσιους γονείς.
Είναι ευκαιρία να κάνω κάτι που θέλω εγώ.
"Εγώ"; Τι είναι αυτό το "εγώ";
Όλοι οι άλλοι βγάζουν λεφτά.
Η μαμά, η Γιασμίν, η Σάζια.
Μόνο εσύ δεν βγάζεις.
Δεν θέλω να γίνω μεσίτης
όταν έχω την ευκαιρία να κάνω κάτι που θέλω.
-Έξω. -Τι;
Δεν θα μιλάς έτσι στον πατέρα σου. Έξω.
Το μεγαλύτερό μου λάθος ήταν που ήρθα σ' αυτήν τη χώρα.
Δεν σου το ζήτησα εγώ!
-Ορίστε. -Ωραία. Ευχαριστώ, παιδιά.
-Ελάτε. -Ωραία.
Τα λέμε μετά. Εσύ πρέπει ν' αρχίσεις εξάσκηση.
Γιατί όλοι το παλεύουμε.
-Ματ. -Ήταν ωραία. Πάμε.
-Ματ. -Καλά δεν ήταν;
Τι ώρα θα έρθετε αύριο;
-10:00. -Ματ.
Πρόβα με την μπάντα;
Κοίτα, συγγνώμη.
Δεν ήθελα να σε ταράξω. Μπορούμε να το ξεχάσουμε;
Εγώ λέω να ξεχάσουμε ποιος σε στήριξε στο σχολείο
όταν σε αποκαλούσαν βρομο-Πάκι.
Ας ξεχάσουμε ποιος παλεύει σκληρά να σου βρει κοπέλα,
να σου δώσει μια ζωή.
Και τώρα που περνιέσαι για σπουδαίος με τις σπουδές
και τις φιλοσοφίες του Μπρους για τη ζωή,
νομίζεις ότι μπορείς να με περιφρονήσεις.
Χωρίς αυτά, παραμένεις ο θλιμμένος Τζάβεντ
που ο μπαμπάς του τον ταλαιπωρεί, όπως κι εμένα ο δικός μου.
Τα λέμε, παιδιά.
-Τα λέμε, Ματ. -Να προσέχεις.
Μπες μέσα.
Τ' ακούσατε, υποθέτω.
Προσπαθώ να σταθώ στα πόδια μου,
να κάνω αυτό που θέλω εγώ και όχι οι άλλοι.
Οι καλοί φίλοι αξίζουν την προσοχή σου.
Συγγνώμη.
Έχεις δίκιο, πήραν αέρα τα μυαλά μου.
Η μουσική σου είναι σπουδαία επειδή σου μιλάει και...
-Είσαι μαλάκας. -Το ξέρω.
Συγγνώμη.
Όσο για το κορίτσι που θα μου βρεις...
Τουλάχιστον, δεν χρειάζομαι πια βοήθεια.
Τι;
Βρήκες κοπέλα
και δεν μου είπες κουβέντα!
Κωλόφαρδε.
Επιτέλους, τώρα μπορώ να περιμένω κανέναν στίχο της προκοπής.
ΜΠΡΟΥΣ ΣΠΡΙΝΓΚΣΤΙΝ THE RIVER
Λείπουν όλοι.
Είμαστε οι δυο μας.
Και ο Μπρους.
Σάζια.
Ξέχασα το τετράδιό μου και...
Μου το χρωστάς.
Να σε ρωτήσω κάτι;
Τι;
Το κάνεις για να σοκάρεις τους γονείς σου;
Αλήθεια πιστεύεις ότι σκέφτομαι τους γονείς μου τώρα;
Θέλω να ξέρεις ότι δεν με πειράζει καθόλου.
Ξέρεις τι ώρα είναι, φίλε;
Ορίστε οι στίχοι σου. Να ευχαριστήσεις την κοπέλα μου.
Διαβολάκο.
Έλα μέσα. Εμπρός, πέρασε. Θέλω όλες τις λεπτομέρειες.
Δεν μπορώ. Θα πάω την αδερφή μου σε συναυλία.
Συναυλία;
Στις 8:00 το πρωί;
Είναι πολύ μεγάλη χάρη, Σάζια.
Το ξέρω, αλλά το αξίζει, σωστά;
Είναι πολύ όμορφη.
Τέλος πάντων, σίγουρα οι γονείς όλων αυτών
δεν ξέρουν ότι έκαναν κοπάνα
για να έρθουν σε κλαμπ στις 10:00 το πρωί;
Σίγουρα είσαι Ασιάτης;
Απορώ πώς δεν το 'χεις ξανακούσει.
Έλεος, Σάζια.
Μοιάζεις με Πακιστανή Madonna.
Ευτυχώς που δεν σε βλέπουν οι γονείς.
Αυτό είναι που μ' αρέσει στις πρωινές συναυλίες.
Είμαστε ο εαυτός μας. Έλα.
Ένα μεγάλο χειροκρότημα.
Για τον Μάικλ Τζάκσον της Ασίας, Τζόνι Ζι.
Έχω έναν νέο δίσκο από το Σάουθχολ.
Οι καλύτερες κουπ της Δύσης.
Οι Heera.
Ελάτε. Προχωρήστε. Ευχαριστούμε που ήρθατε.
Μπορώ να έχω ένα NME, παρακαλώ;
-Ορίστε. -Ευχαριστώ.
Εγώ ευχαριστώ.
-Πώς μπορώ να βοηθήσω; -Ένα Kit Kat, παρακαλώ.
Είκοσι πένες.
Ευχαριστώ.
Πατσίσαμε τώρα.
Πώς τον λένε;
-Καλίμ. -Πόσο καιρό γνωρίζεστε;
Δεκαπέντε μήνες.
Δεκαπέντε μήνες;
Πάει στο αρρένων στο τέλος του δρόμου.
Σάζια, δεν παίζεσαι. Δεν ήξερα ότι ξέρεις να χορεύεις.
Μόνο έτσι ξεχνάω την καθημερινότητα.
Όταν χορεύω, αφήνω απ' έξω τον κόσμο.
Ξέρω τι εννοείς.
Κι εσύ κάνεις αυτά στον τρελό ροκ κόσμο σου.
Έρχεται.
Ο Μπρους. Στο Γουέμπλεϊ. Θεέ μου.
Αν η συναυλία του δεν είναι πρωινή,
δεν υπάρχει περίπτωση να πας, το ξέρεις;
Θα πάω. Πρέπει.
Λούτον Herald
Γεια. Τζάβεντ, σωστά;
Ναι. Θες τσάι;
Είσαι Μουσουλμάνος, σωστά;
Ναι. Μπορώ να μείνω όμως, έτσι;
Μιλάς Ούρντου;
-Όχι άπταιστα. -Καλύτερα από μένα, πάντως.
Έλα. Έχουμε μια ιστορία να καλύψουμε στο τζαμί.
-Κανείς δεν θα μιλήσει σ' εμένα. -Στο τζαμί;
Ο κόσμος θέλει να κλείσει.
Θα βοηθήσεις ν' ακουστεί η δική σας εκδοχή.
Με λίγη τύχη, θα υπογράψεις το πρώτο σου άρθρο.
Ορίστε. Έτσι μοιάζεις με νεαρό.
Είμαι σαν τον όμορφο νέο που παντρεύτηκες;
Μη μιλάς έτσι.
Μην κουνιέσαι. Με περιμένει η ραπτομηχανή.
Γιατί κλαις; Είναι χαρούμενο γεγονός.
Πού το είδες;
Απογοήτευσα εσένα και τη Γιασμίν.
Ούτε για τον γάμο δεν μπορώ να πληρώσω.
Δουλεύεις σαν σκλάβα στη ραπτομηχανή πρωί βράδυ.
Τι συνέβη;
Δεν έπρεπε να είναι έτσι.
Σώπα.
Είσαι η κεφαλή της οικογένειας.
Κανείς δεν μας νοιάζεται όσο εσύ
και κανείς δεν υπήρξε καλύτερος πατέρας για τη Γιασμίν.
Θα κάνουμε το καλύτερο γαμήλιο πάρτι.
Θα δεις.
Θα σου δείξω.
Σαζ, θέλω τη βοήθειά σου.
-Η προπώληση του Μπους ξεκινάει σήμερα. -Τι, τώρα;
Δεν θ' αργήσω. Είναι λίγο πιο κάτω.
Θα σε συναντήσω στο κτίριο.
Αν δεν πάω τώρα, θα ξεπουληθούν.
Εντάξει. Θα σε καλύψω.
Πού βρήκες τα λεφτά, αλήθεια;
Ο μπαμπάς διαχειρίζεται τους μισθούς.
Η Herald με πλήρωσε για το άρθρο, αλλά δεν του το είπα.
Θεέ μου, Σάζια, με κάνεις να νιώθω άσχημα.
Δείτε την όμορφη νύφη.
Έτσι είναι οι νύφες, κε Σαχ.
Η πριγκίπισσα του Μπέρι Παρκ;
Πήγαινε. Μπορεί να μην καταφέρεις να ξαναδείς τον Μπρους ποτέ. Πήγαινε.
Περιμένετε στο αμάξι, κυρίες.
Εμπρός, γρήγορα στ' αμάξια.
Αλλιώς θ' αργήσουμε, πάμε.
Πάμε σε γάμο, αστυνόμε.
-Πρέπει να περιμένετε, κύριε. -Τι συμβαίνει;
Πρέπει να πάμε στο πολιτιστικό κέντρο.
Παντρεύεται η κόρη μου.
Όποιον μαύρο δω, φεύγει από δω!
Κάντε λίγο στην άκρη, παρακαλώ.
Ανοίξτε, παρακαλώ.
-Κόρη μου. -Μαμά.
-Μείνε εδώ. -Κάντε στην άκρη.
Πρέπει να πάμε στο πολιτιστικό κέντρο.
-Ναζί! -Μορφωθείτε λίγο!
Έξω οι Πάκι!
Όποιον μαύρο δω, φεύγει από δω!
ΕΞΩ ΟΙ ΠΑΚΙ
Κάτω το Εθνικό Μέτωπο!
-Προδότρια! -Κάτω το Εθνικό Μέτωπο!
Έχετε ακόμα εισιτήρια για τον Σπρίνγκστιν;
Πείτε μου ότι έχουν μείνει.
Δεν πουλήσαμε κανένα ακόμα, Τζέι.
Δύο, παρακαλώ.
Σαράντα λίρες.
Είναι όλα εδώ.
Ευχαριστώ.
Σαλίμ, τι κάνεις; Γύρνα πίσω.
Άκρη! Τι κάνετε;
Πρέπει να πάμε σε γάμο.
Σαλίμ!
Είστε καλά;
Μια χαρά.
Πήγαινε, γρήγορα!
Πού είναι ο Τζάβεντ; Είναι καλά;
-Αιμορραγείς. -Πού είναι ο Τζάβεντ;
-Τζάβεντ; -Τζάβεντ;
Τζάβεντ;
ΕΝΩΜΕΝΗ ΒΡΕΤΑΝΙΑ
Βγάλ' το τώρα.
-Άσε με να σου το φτιάξω. -Άσ' το.
Δεν ήταν μια κούκλα η Γιασμίν, μαμά;
-Πάλι καλά που της άρεσε το αγόρι. -Και σ' αυτόν άρεσε.
Της χαμογελούσε αρκετά.
Είδες; Δεν μας χάλασαν τη μέρα οι αλήτες.
Τα κατάφερες.
Ευχαριστώ.
Κύριε Καν.
Το έκανε το θαύμα του.
Έγινε πρωτοσέλιδο.
ΖΗΤΟΥΝ ΝΑ ΚΛΕΙΣΕΙ ΤΟ ΤΖΑΜΙ του ΤΖΑΒΕΝΤ ΚΑΝ
Συγχαρητήρια, παιδί μου.
Θα φτάσεις ψηλά.
Στη μέρα του γάμου της Γιασμίν;
Έβγαλες τ' άπλυτά σου στη φόρα.
Το θεωρείς καλό αυτό;
Τι ξέρεις για το Ισλάμ;
Ήθελα να προστατεύσω το τζαμί.
Νόμιζα ότι θα 'σαι περήφανος για μένα
όπως ο κος Έβανς.
Περήφανος; Επειδή έστρεψες την προσοχή επάνω μας;
Μας έδωσα ένα βήμα, είπα την ιστορία μας.
Δεν πρέπει να σηκώνουμε κεφάλι.
Το δικό σου είναι γεμάτο ιδέες. Έχει πάρει αέρα.
Αυτός ο Εβραίος τραγουδιστής φταίει.
Δεν είναι Εβραίος, μπαμπά.
Ο γιος σου έχει ξεμυαλιστεί με τις ανοησίες αυτού του τύπου.
-Άκουσέ με. -Εσύ άκουσέ με.
Νομίζεις ότι τραγουδάει για ανθρώπους σαν εμάς;
Μα ταυτίζομαι μαζί του.
Έρχεται στο Λονδίνο και θα πάω να τον δω.
Κάνει μια συναυλία και θα πάω.
Πού βρήκες τα λεφτά για τα εισιτήρια.
Τα δούλεψα, στη Herald.
Εμένα μου είπες ότι δεν σε πλήρωσαν.
Η μητέρα σου δουλεύει μέρα νύχτα για τον γάμο
κι εσύ έχεις λεφτά για πέταμα;
Το παράκανες. Δώσε τα εισιτήρια.
Όχι! Είναι δικά μου. Με τα λεφτά μου.
Ανυπομονώ να φύγω από δω. Θέλω να πάω στο πανεπιστήμιο.
Θα πας, στο Λούτον.
Το Λούτον δεν έχει καν πανεπιστήμιο,
ενώ στο Μάντσεστερ, με θέλουν.
Δεν θα πας στο Μάντσεστερ.
-Δώσ' μου τα εισιτήρια. -Όχι!
Τα αγόρασα με τα λεφτά που δούλεψα ως αρθρογράφος.
-Οι λέξεις μου τα πλήρωσαν. -Δώσ' τα μου!
-Όχι! -Μπαμπά, σταμάτα!
-Μπαμπά! -Σταμάτα!
Άσε με, μπαμπά.
Σε παρακαλώ, σταμάτα. Τι κάνεις;
Τι σου είπα;
Δεν είσαι Βρετανός, γι' αυτό σταμάτα να παριστάνεις τον λευκό.
Είσαι Πακιστανός. Είσαι γιος μου!
Δεν θέλω να είμαι γιος σου!
Θέλω να γίνω κάτι παραπάνω!
τα σκυλιά στους δρόμους αλυχτούν γιατί κατανοούν
αν πάρω μια στιγμή στα χέρια μου
κύριε, δεν είμαι παιδί όχι, είμαι άντρας
και πιστεύω
ΠΑΤΕΡΑΣ ΚΑΙ ΓΙΟΣ
Είναι εντάξει ο μπαμπάς σου;
Ήμουν εκεί όταν τον χτύπησαν. Πού ήσουν;
Δεν ήξερα ότι άλλαξε η μέρα της πορείας.
Είχα πάει να πάρω εισιτήρια για τη συναυλία.
Θα μπορούσε να πάθει μεγάλη ζημιά. Έπρεπε να είσαι εκεί.
Ποιος πάει για εισιτήρια συναυλίας σε μέρα γάμου;
Τώρα τάραξα κι εσένα.
Συγγνώμη που σκέφτηκα τον εαυτό μου μια φορά.
Μη λες βλακείες.
Ξέρεις κάτι;
Δεν υπάρχει λόγος.
-Για ποιο πράγμα; -Γι' αυτό.
Εμάς. Δεν σημαίνει τίποτα. Το καταλαβαίνεις;
-Όχι. -Η οικογένειά μου...
Μην τους χρησιμοποιείς σαν δικαιολογία για όλα.
Αυτό το πουλόβερ είναι απαίσιο.
Τζάβεντ.
Συγγνώμη, ξέρω ότι δεν είναι η ώρα,
αλλά έδωσα την εργασία, Το Αμερικάνικο Όνειρο στο Λούτον, στον διευθυντή
και την έστειλα σε διαγωνισμό.
Γιατί;
Επειδή είναι καλή.
Δεν θα το πιστέψεις. Κέρδισες, να σε πάρει.
Συγγνώμη;
Επέλεξαν δέκα νέους συγγραφείς μέσα από χιλιάδες
και είσαι στη λίστα.
Δεν θες να ξέρεις τι κέρδισες;
-Όχι και τόσο. -Ένα ταξίδι στο κολέγιο Μόνμουθ.
Κάνουν έναν υψηλού κύρους διαγωνισμό γραφής
και σκέφτηκα ότι θα εκτιμούσαν τη ματιά σου
για το αστέρι του τόπου τους.
Ξέρεις πού είναι αυτό, σωστά;
Στο Νιου Τζέρσεϊ, ΗΠΑ.
Θα είσαι λίγα χιλιόμετρα μακριά απ' το Άσμπουρι Παρκ
όπου μεγάλωσε ο ήρωάς σου.
Να το δώσουν σε κάποιον που μπορεί να πάει.
Τι;
Ο μπαμπάς μου δεν θα μ' αφήσει ποτέ να πάω στην Αμερική.
Λοιπόν. Πράξη Τρίτη, Σκηνή Τέταρτη.
ΣΤΑ ΣΠΙΤΙΑ ΣΑΣ, ΠΑΚΙ
Κέρδισα σ' έναν διαγωνισμό.
Κέρδισες κάτι; Ωραία.
Συγγραφής.
Αφού κέρδισες, θα δούλεψες σκληρά. Πολύ ωραία.
Με το βραβείο θα παρευρεθώ σε συνέδριο του κολεγίου Μόνμουθ.
-Πού είναι αυτό; -Στο Νιου Τζέρσεϊ, Αμερική.
Διακρίθηκα μέσα από χιλιάδες.
Δεν είναι ασφαλής η Αμερική. Έχει ναρκωτικά, συμμορίες...
Όπως και το Λούτον.
Στην Αμερική, κανείς δεν νοιάζεται από πού είσαι.
Ο καθένας κάνει ό,τι θέλει.
Δεν ξέρουν καν τι είναι οι Πακιστανοί.
Ό,τι είναι κακό στην Αγγλία, είναι χειρότερο στην Αμερική.
Όχι. Ό,τι είναι καλό στη Βρετανία, είναι καλύτερο στην Αμερική.
Η μουσική, η τηλεόραση, οι πιθανότητες.
Θέλω να το δοκιμάσω.
Είναι πολύ επικίνδυνο και είσαι πολύ νέος.
Πόσων ετών έφυγες απ' το Πακιστάν; Τι είπε ο μπαμπάς σου;
Άλλο αυτό.
Θα πάω, μπαμπά.
Πρέπει.
Αν πας κόντρα στις επιθυμίες μου και βγεις απ' την πόρτα...
μην ξανάρθεις.
Τζάβεντ.
Επόμενος.
Σκοπός της επίσκεψης;
Πάω σε συνέδριο του Μόνμουθ. Κέρδισα ένα βραβείο.
Δεν είναι ο βασικός σκοπός μου.
Πάω στο Άσμπουρι Παρκ με τον φίλο μου
για να δω τη γενέτειρα του Σπρίνγκστιν.
Συγγνώμη;
Μπίλι. Άκου τι λέει ο τύπος.
Έκανε τόσο δρόμο επειδή αυτός κι ο φίλος του ακούνε Μπρους.
Δεν υπάρχει καλύτερος λόγος για να έρθει κανείς στις ΗΠΑ
απ' το να δει τη γενέτειρα του Αφεντικού.
Επόμενος.
Καλώς Ορίσατε στη Νέα Υόρκη
ΚΑΛΩΣ ΟΡΙΣΑΤΕ ΣΤΟ Νιου Τζέρσεϊ
ΚΟΛΕΓΙΟ ΜΟΝΜΟΥΘ
Άσμπουρι Παρκ
Σταθμός Άσμπουρι Παρκ
ΤΑ ΚΑΤΑΦΕΡΑΜΕ!
Φρίχολντ
ΚΕΝΤΡΟ ΦΡΙΧΟΛΝΤ Γενέτειρα του ΜΠΡΟΥΣ!
ΟΔΟΣ ΡΑΝΤΟΛΦ
Σ' ΑΥΤΗΝ ΤΗΝ ΟΔΟ ΓΕΝΝΗΘΗΚΕ!
ΟΔΟΣ ΙΝΣΤΙΤΙΟΥΤ
ΠΑΤΡΙΚΟ ΜΠΡΟΥΣ!
ΕΔΩ ΕΚΑΝΕ ΠΡΟΒΑ Η ΜΠΑΝΤΑ!
JERSEY FREEZE Εδώ έτρωγε χωνάκια ο Μπρους!
ΕΣΤΙΑΤΟΡΙΟ ΦΡΑΝΚ
Αυτή η σερβιτόρα σέρβιρε τον ΜΠΡΟΥΣ!
Συναυλία στη Γενέτειρα!
Στόουν Πόνι
ΧΑΙΡΕΤΙΣΜΟΥΣ ΑΠΟ ΤΟ ΑΣΜΠΟΥΡΙ ΠΑΡΚ
Σάββατο βράδυ στο Στόουν Πόνι.
Εδώ ξεκίνησαν όλα για τον μεγάλο.
Η Σάζια μίλησε στον Τζάβεντ. Γύρισε από την Αμερική.
Μένει με τον φίλο του, τον Σιχ.
-Πρέπει να επανορθώσεις. -Εγώ;
Με παράκουσε.
Όταν έφυγες εσύ, οι γονείς σου σε ικέτεψαν να μείνεις στο Καράτσι,
γιατί έφυγες, τότε;
Ήθελα καλύτερα ζωή για την οικογένειά μου.
Νόμιζες ότι ήξερες καλύτερα.
Εκείνος θέλει να σπουδάσει για λίγα χρόνια στο Μάντσεστερ.
Εσύ έφυγες απ' το Πακιστάν για πάντα.
Σ' άφησα να έρθεις εδώ επειδή σ' εμπιστεύτηκα.
Κι εσύ δεν εμπιστεύεσαι τον γιο σου;
Αν δεν επανορθώσεις τώρα, θα τον χάσουμε για πάντα
κι αν συμβεί αυτό, δεν θα σε συγχωρήσω ποτέ.
"Πατέρας και Γιος";
Κυρία Καν;
Είμαι φίλη τού Τζάβεντ.
Σχολείο Λούτον
ΑΠΟΝΟΜΗ ΒΡΑΒΕΙΩΝ 1988
Καλησπέρα σας.
Καλώς ορίσατε σε μια ξεχωριστή βραδιά,
για τους αριστούχους του σχολείου του Λούτον.
Παρακαλώ, μη φύγετε μετά για τη δεξίωση.
Θα έχουμε άφθονο Chardonnay και σνακ.
Και τώρα, θα ήθελα να ξεκινήσω με τον Τζάβεντ Καν
και ένα απόσπασμα από το Εκτροχιασμένο Αμερικάνικο Όνειρο στο Λούτον.
Συναρπαστικό.
Μπαμπά, άκουσε, εντάξει;
Ευχαριστώ.
Ο Μπρους Σπρίνγκστιν, όπως λέει και το πιο γνωστό του άλμπουμ,
γεννήθηκε στην Αμερική,
αλλά έχει θαυμαστές σε όλο τον κόσμο, στους οποίους συμπεριλαμβάνομαι κι εγώ.
Εγώ δεν γεννήθηκα στην Αμερική,
ούτε μεγάλωσα στο Άσμπουρι Παρκ του Νιου Τζέρσεϊ,
αλλά στο Μπέρι Παρκ του Λούτον.
Αλλά ο λόγος που ταυτίστηκα με τον Σπρίνγκστιν
είναι ότι ο λόγος που τραγουδάει κι αυτό που πρεσβεύει
δεν είναι μόνο οι αμερικάνικες αξίες, αλλά οι ανθρώπινες, γενικότερα.
Λέει να δουλεύουμε σκληρά και ν' ακολουθούμε τα όνειρά μας,
να μην αφήσουμε τη σκληρότητα του κόσμου να μας σταματήσει,
και χάσουμε το καλύτερο κομμάτι μας.
Αυτά τα λόγια γεφυρώνουν τον Σπρίνγκστιν
με την ασιατική ανατροφή μου.
Από δω.
Και γι' αυτό, η μουσική, οι αξίες του αμερικανικού ονείρου του
μπορούν ν' αγγίξουν ένα αγόρι από...
Συγγνώμη. Δεν ξέρω αν μπορώ να το διαβάσω.
Μπορείς. Συνέχισε.
Όταν το έγραψα, πίστευα κάθε λέξη, αλλά τώρα...
Έχουν συμβεί πολλά από τότε που έγραψα αυτές τις λέξεις.
Μετά, σκέφτηκα ότι ο Μπρους Σπρίνγκστιν ήταν η απάντηση
και έπρεπε απλώς να ακολουθήσω το δίδαγμά του.
Δεν ισχύει αυτό πια.
Ο Μπρους Σπρίνγκστιν έφυγε απ' το Νιου Τζέρσεϊ για τ' όνειρό του.
Ο Μπρους λέει: "Αν έβγαιναν τα όνειρα αληθινά, δεν θα 'ταν ωραία τελικά;
Μ' αυτό δεν είναι όνειρο Το αποψινό το ζούμε αληθινά.
Αφού το θες, πάρ' το και πλήρωσε το τίμημα".
Άρα, το ερώτημά μου είναι: να πληρώσω το τίμημα;
Ξέρω ότι τα όνειρα δεν με καθιστούν κακό γιο.
Επίσης, ξέρω πως ό,τι είμαι
οφείλεται στις θυσίες των γονιών μου.
Ο μπαμπάς μου δεν είναι κλασικός μπαμπάς.
Δεν κουβεντιάζουμε.
Δεν είναι σαν τους μπαμπάδες της τηλεόρασης.
Συνήθως, δείχνει θυμωμένος με τον κόσμο.
Νομίζω ότι ο Σπρίνγκστιν θα καταλάβαινε τον μπαμπά μου,
γιατί όπως κι ο δικός του ήταν από φτωχή οικογένεια,
δούλευαν σκληρά σε εργοστάσια,
είχαν όνειρα που ναυάγησαν και τους άφησαν μόνο θυμό.
Και οι δύο είχαν γιους που ήθελαν να τους κάνουν περήφανους.
Ο Μπρους έχει ένα τραγούδι που λέγεται Τυφλωμένος απ' το Φως,
και όταν το άκουσα πρώτη φορά, νόμιζα πως μιλούσε γι' αγάπη
και το πώς αυτή μας τυφλώνει για κάποιο κορίτσι ή για τα λεφτά.
Αλλά χθες βράδυ, το άκουσα πάλι
και ο Μπρους δεν λέει μόνο αυτό.
Κι εγώ τυφλώθηκα απ' το φως μόλις άκουσα τον Σπρίνγκστιν,
επειδή το μόνο που σκεφτόμουν εκείνη τη στιγμή
ήταν τον Σπρίνγκστιν και τον εαυτό μου.
Αλλά δεν είμαστε μόνο μονάδες.
Έχουμε φίλους,
και οικογένεια
και η γνώμη τους μετράει.
Η επιτυχία δίχως αυτούς δεν υφίσταται.
Όμως εγώ δεν μπορούσα να δω
πόσο μοιάζω στον μπαμπά μου κι εκείνος σ' εμένα.
Κι όσο κι αν ήθελα ν' αφήσω το Λούτον,
καταλαβαίνω ότι εκείνο δεν θα μ' άφηνε ποτέ.
Ο Μπρους λέει ότι η νίκη ενός έρχεται μόνο με τη νίκη όλων.
Ελπίζω να χτίσω μια γέφυρα για τις φιλοδοξίες μου,
αλλά όχι τοίχο ανάμεσα στην οικογένειά μου κι εμένα.
Αυτό είναι τ' όνειρό μου.
Το αμερικάνικό μου όνειρο.
Στο Λούτον.
Λυπάμαι πολύ.
Μου έλειψες τραγικά.
"Σαν ποταμός που δεν ξέρει πού κυλά,
πήρες λάθος στροφή κι έφυγες μακριά.
Μα όλοι έχουν πεινασμένη καρδιά".
Όλοι έχουν πεινασμένη καρδιά.
Εσύ το είπες στους δικούς μου, έτσι;
Σ' ευχαριστώ.
Πήγαινε να μιλήσεις στον μπαμπά σου.
-Είμαι πολύ περήφανη για σένα. -Ευχαριστώ. Έλα, πάρε αυτό.
-Σαζ. -Τα πήγες πολύ καλά.
Μπράβο. Θα σου φέρω κάτι να πιεις.
Γεια σας. Εσείς πρέπει να είστε ο πατέρας τού Τζάβεντ.
Πρέπει να είστε πολύ περήφανος.
Ευχαριστώ, κα Κλέι, για όλα.
Εσύ έκανες όλη τη δουλειά. Δική σου η πένα.
Παιδί μου...
Αυτός ο Μπρους Σπρίνγκστιν, σίγουρα είναι Αμερικάνος;
Ναι. Και όχι Εβραίος.
Διάβασα τα τραγούδια του. "Σκληρή δουλειά, μην τα παρατάς, σεβασμός στους γονείς".
Ο τύπος θα 'ναι Πακιστανός.
Γιε μου, γράψε τις ιστορίες σου.
Μα μην ξεχάσεις τις δικές μας.
Έλα.
-Έτοιμος; -Ναι.
Σου έφτιαξα φαγητό.
Μαμά, ήθελα να σου δώσω αυτό.
Είναι απίστευτο πόσα λεφτά πήρα για τη συλλογή του Μπρους.
Θα το αντικαταστήσω εύκολα.
Τζέι!
Φίλε. Μόλις βγήκε.
Καινούργιο ντέμο. Άκου, ευχαριστώ για τους στίχους.
Έχω κι άλλους.
Πάω να τεστάρω τον ήχο.
Θα προσπαθήσω να σου βρω εισιτήρια στην περιοδεία, ναι;
-Τα λέμε. -Τα λέμε, φίλε.
Αυτό ήταν.
-Εγώ στο Μάντσεστερ. -Εγώ στο Λέστερ.
-"Θα πάμε στο μέρος". -"Που θέλουμε να πάμε".
"Θα περπατάμε στον ήλιο".
Μπρους!
Θα μου λείψεις.
Έλα, μπαμπά. Πάμε.
Να οδηγείς προσεκτικά.
Στάσου.
Εσύ οδηγείς.
Έτοιμος; Πάμε.
Βόρειος Μ1 Λονδίνο Μ1 Λούτον Α505
Ο Πραγματικός Τζάβεντ
Έχει δει τον Μπρους Σπρίνγκστιν σε συναυλία πάνω από 150 φορές.
Ο Πραγματικός Ρουπς!
Παραμένουν φίλοι μέχρι σήμερα.
Για Τους Γονείς Μας
ΒΑΣΙΣΜΕΝΗ ΣΤΟ: "GREETINGS FROM BURY PARK
RACE. RELIGION. ROCK 'N' ROLL". ΤΟΥ ΣΑΡΦΡΑΖ ΜΑΝΖΟΥΡ
ΕΜΠΝΕΥΣΜΕΝΗ ΑΠΟ ΤΗ ΜΟΥΣΙΚΗ ΤΟΥ ΜΠΡΟΥΣ ΣΠΡΙΝΓΚΣΤΙΝ
Απόδοση: Ντέση Βερβενιώτου